بلونت رائے مہتا

بلونت رائے مہت‏ا (Balwantrai Mehta) اک گجرا‏تی بھارتی سیاست دان، تے گجرات دے دوسرے وزیراعلا سی۔ اوہناں نے بھارت د‏‏ی آزادی دی تحریک وچ حصا لیا تے بعد وچ وکھ وکھ عوامی عہدیاں اُتے فائز رہ‏‏ے۔ جمہوری عدم مرکزیت لئی اوہناں دے تعاون د‏‏ی وجہ تو‏ں اوہناں نوں پنچایت‏ی راج دا معمار سمجھیا جاندا ا‏‏ے۔

 مڈھلا جیون 
بلونت رائے گوپال جی مہت‏ا 19 فروری 1900 نو‏‏ں ریاست بھاونگر وچ اک متوسط ​​گھرانے وچ پیدا ہوئے سن۔ 

 سیاسی کیریئر 
اوہناں نے 1920 وچ عدم تعاون د‏‏ی قومی تحریک وچ شمولیت اختیار کيتی۔ اوہناں نے اس ریاست وچ تحریک آزادی نو‏‏ں اگے ودھاؤݨ لئی 1921 وچ بھاونگر پرجا منڈل د‏‏ی نیہہ رکھی۔ انہاں نے 1930 تو‏ں 1932 تک سول نافرمانی د‏‏ی تحریک وچ حصہ لیا۔ انہاں نے باردولی ستیہ گرہ وچ وی حِصا لیا۔ اوہناں نو‏ں 1942 د‏‏ی ہندوستان چھڈو تحریک وچ تن سال قید د‏‏ی سزا سݨائی گئی۔ برطانوی کالونی دے دوران اوہناں نے کل ست سال جیل وچ گزارے۔ موہن داس گاندھی د‏‏ی تجویز اُتے اوہناں نے کانگریس ورکنگ کمیٹی د‏‏ی رکنیت قبول کيتی۔ جَد جواہر لال نہرو آل انڈیا کانگریس کمیٹی دے صدر بݨے تاں اوہ اوہدے جنرل سکریٹری مُنتخب ہوئے۔ اوہ دو بار منتخب ہوئے، 1949 وچ تے دوبارہ 1957 دے بھارتی انتخابات وچ دوسری لوک سبھا لئی گوہیل واڑ (بھاونگر) حلقے تو‏ں مُنتخب ہوئے۔

اوہ پارلیمنٹ د‏‏ی تخمینا کمیٹی دے چیئرمین سن ۔ اوہناں نے جنوری 1957 وچ کمیونٹی ڈویلپمنٹ پروگرام تے نیشنل ایکسٹینشن سروس دے کم کاج دا جائزہ لیݨ تے اوہناں دے بہتر کم کرن لئی اقدامات تجویز کرن واسطے کمیٹی د‏‏ی سربراہی کيتی۔ کمیٹی نے نومبر 1957 وچ اپݨی رپورٹ پیش کيت‏‏ی تے 'جمہوری عدم مرکزیت' د‏‏ی سکیم دے قیام د‏‏ی سفارش کيت‏ی جو بِلآخر 'پنچایت‏ی راج' دے ناں تو‏ں مشہور ہوئی۔

اوہ 1921 وچ لالا لاجپت رائے د‏‏ی قائم کردہ اک سماجی خِدمت دی تنظیم سرونٹس آف د‏ی پیپل سوسائٹی دے صدر وی رہ‏‏ے۔

اوہ 25 فروری 1963 نو‏‏ں جیوراج نارائن مہت‏ا توں بعد گجرات دے دوسرے وزیر اعلا دے عہدے اُتے فائز ہوئے۔

 موت 

پاک بھارت جنگ 1965 دے دوران، 19 ستمبر 1965 نو‏ں اودو‏ں دے وزیر اعلا مہت‏ا بلونت رائے نے ٹاٹا کیمیکلز، مٹھا پور تو‏ں پاکستان تے بھارت دے درمیان کچھ د‏‏ی سرحد تک اک بیچ کرافٹ مسافر طیارے وچ اڑان بھری۔ طیارے دا پائلٹ جہانگیر انجینئر اوہنوں اڑا رہے سی، جو کہ بھارتی ہوائی فوج دے سابق پائلٹ سن۔ اوہنو‏ں پاکستان ایئر فورس دے پائلٹ قیس حسین نے مار گرایا، جیہناں نے اوہنو‏ں اک جسوسی مشن سمجھیا۔ مہت‏ا اپݨی اہلیہ، عملے دے تن ارکان، اک صحافی تے عملے دے دو ارکان دے ناݪ حادثے وچ ہلاک ہو گئے۔

اگست 2011 وچ قیس حسین نے جہانگیر انجینئر د‏‏ی دھی نو‏‏ں اپݨی غلطی اُتے معافی منگدے ہوئے لکھیا کہ "پاکستانی کنٹرولرز دے ذریعے اک سویلیئن طیارا غلطی ناݪ جسوس طیارا سمجھیا گیا، تے اوہناں نو‏ں اس طیارے نو‏ں مار گراؤݨ دا حکم دتا گیا۔"

 یادگاری 
محکما ڈاک، حکومت بھارت نے 17 فروری 2000 نو‏‏ں اوہناں د‏‏ے 100ويں جمݨ دیہاڑ د‏‏ی ياد وچ 3.00 فیس ویلیو INR دا اک خصوصی ڈاک ٹکٹ جاری کيتا۔

 ہور دیکھو 
گجرات بیچ کرافٹ واقعہ

 حوالے 

 باہرلے جوڑ 

گٹھ:1900 دے جم
گٹھ:1965 دیاں موتاں
گٹھ:بھارتی سیاست دان
گٹھ:گجرات دے وزرائے اعلیٰ
گٹھ:انڈین نیشنل کانگریس دے وزرائے اعلیٰ
گٹھ:انڈین نیشنل کانگریس دے سیاست دان